text: Firma fra Hoptrup lægger arm med Apple og de andre giganter
  11 maj 2016 kl. 16.04
  Et lille firma i Sønderjylland har succes med at lave telefoner, der kan sammenlignes med giganternes undtagen på prisen. De er meget billigere.
  Et lille firma i Hoptrup har taget kampen op mod de største producenter af mobiltelefoner som Apple og Samsung.
  Firmaet får fremstillet sine egne telefoner og tablets, som bliver solgt i hele landet. Og i udlandet.
  Det lille firma, Dan Cell A. E. Elektronik fra  Hoptrup mellem Haderslev og Aabenraa, har netop lavet en aftale med Afrika, som indehaver Jans Skovdahl udtrykker det.
  Hør ham i klippet øverst i artiklen og hør først en kunde, Kasper Hansen, fortælle, hvorfor han har købt en af firmaets telefoner.
  De kan købes fra 600 kr. til 3-4000 kr.
  